Na temelju članka 58. stavka 2. Zakona o odgoju i obrazovanju u osnovnoj i srednjoj školi (,Narodne novine", broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 136/14, 152/14, 7/17, 68/18, 98/19, 64/20, 151/22, 155/23 i 156/23) te članka 26. 58. i 161. Statuta Osnovne škole Sveta Marija i na prijedlog ravnateljice nakon provedene rasprave na sjednicama Učiteljskog vijeća, Vijeća roditelja i Vijeća učenika, Školski odbor Osnovne škole Sveta Marija, Ulica Andrije Habuša 29a, 40326 Sveta Marija, na sjednici održanoj dana 26.3.2026. godine donosi:



PRAVILNIK O KUĆNOM REDU
OSNOVNE ŠKOLE SVETA MARIJA



I. OPĆE ODREDBE

					Članak 1.
(1)Pravilnikom o kućnom redu (u daljnjem tekstu: Pravilnik), uređuje se kućni red u Osnovnoj školi Sveta Marija i Područnoj školi Donji Mihaljevec (u daljnjem tekstu: Škola), a posebice
-pravila sigurnosti, kontrola ulaska i izlaska iz Škole i druge sigurnosne mjere
-prava i dužnosti učenika za vrijeme boravak u unutarnjem i vanjskom prostoru Škole
-dolazak učenika u Školu na nastavu i druge odgojno-obrazovne aktivnosti Škole
-odnos učenika prema radu i zadacima u Školi
-odnos učenika prema učiteljima i zaposlenicima Škole
-vrijeme dolaska i odlaska zaposlenika Škole
-način rada zaposlenika Škole tijekom radnog vremena
-prava i odgovornost zaposlenika i učenika u pogledu korištenja školske imovine i osobnih stvari
-dežurstvo učitelja i drugih zaposlenih
-prava i dužnosti roditelja/skrbnika učenika Škole
-kršenje kućnog reda
-druga pitanja u vezi održavanja reda u Školi.

					Članak 2.
(1) Odredbe ovog Pravilnika primjenjuju se na zaposlenike koji su zasnovali radni odnos u Školi na određeno ili neodređeno vrijeme, puno ili nepuno radno vrijeme, učenike Škole i njihove roditelje/skrbnike, građane i druge stranke za vrijeme boravka u Školi.
(2) Izrazi navedeni u ovom Pravilniku neutralni su i odnose se na osobe oba spola.

					Članak 3.
(1)Prijedlog Pravilnika razmatran je na Učiteljskom vijeću, Vijeću roditelja i Vijeću učenika.
(2)Zaposlenici, učenici i njihovi roditelji/skrbnici i drugi vanjski posjetitelji dužni su se upoznati s odredbama ovog Pravilnika te se istog pridržavati.
(3)Pravilnik je usklađen s Protokolom o kontroli ulaska i izlaska u školskim ustanovama donesenim od strane Ministarstva znanosti, obrazovanja i mladih te se objavljuje na vidljivom mjestu kod ulaza u Školu i na mrežnoj stranici Škole.
(4)Na početku svake školske godine razrednik je obvezan upoznati učenike i njihove roditelje/skrbnike s odredbama ovog Pravilnika.


II. PRAVILA SIGURNOSTI, KONTROLA ULASKA I IZLASKA U ŠKOLU I DRUGE SIGURNOSNE MJERE 

Članak 4.
(1)Službeni ulaz u Školu je s istočne strane.
(2)Ulaz na sjevernoj strani školske zgrade koriste samo zaposlenici Škole te dostava.
(3)Način korištenja, zaključavanje i otključavanje te nadzor ulaznih vrata, određuje ravnatelj.


Članak 5.
(1)Ravnatelj i radnici Škole dužni su skrbiti za siguran boravak i rad u Školi te poduzimati odgovarajuće mjere sigurnosti u skladu s propisima, uputama, obavijestima nadležnog ministarstva i internim aktima Škole.

Članak 6.
(1)Mjere sigurnosti iz članka 5. ovoga Pravilnika provode se: 
- kontrolom ulaska i izlaska iz Škole prema Protokolu o kontroli ulaska i izlaska u školskim ustanovama te uputama odnosno odlukama ravnatelja kojima su određene mjere, način i izvršitelji provedbe
 - određivanjem ulazaka i izlazaka učenika tijekom odmora učenika
- obaveznom prethodnom najavom roditelja i drugih posjetitelja prije dolaska u Školu, osim u opravdanim i hitnim slučajevima kada je moguć ulazak u Školu prema odobrenju ravnatelja ili ovlaštene osobe od strane ravnatelja
- donošenjem i primjenom Plana sigurnosti Škole kojim će biti definirane potrebne mjere sigurnosti određene na temelju Procjene postojećeg stanja i analize rizika
- kontinuiranim i pravodobnim informiranjem roditelja i učenika o mjerama sigurnosti, obveznim provođenjem simulacije evakuacije i drugih kriznih situacija najmanje dva puta godišnje, formiranje i rad školskog sigurnosnog tima za evaluaciju i analizu odnosno predlaganje poboljšanja mjera sigurnosti
- suradnjom s osnivačem, policijom, vatrogascima, liječničkim timovima i drugim relevantnim dionicima
- drugim mjerama koje se provode u skladu s aktualnom situacijom, propisima, uputama i obavijestima ravnatelja odnosno drugih relevantnih institucija. 




Članak 7.
(1) Ulazna vrata matične škole osigurana su sigurnosnom bravom i otključana 30 minuta prije početka nastave te uz nadzor zadužene osobe dopušta se ulazak u Školu sukladno organizaciji rada Škole.
(2) Ulaz u matičnu školu omogućen je isključivo nakon što ovlašteni djelatnik škole otvori vrata. Vanjski posjetitelji područne škole mogu ući u školu prema prethodnoj najavi zvonom na glavnom ulazu. Samostalni ulazak u zgradu bez prethodne najave i odobrenja nije dopušten.
(3) Nakon početka nastave ulazna se vrata zaključavaju na način da su osigurani evakuacijski izlazi te se za vrijeme održavanja nastave vrata otvaraju isključivo za službene potrebe. 
(4) Roditelji/skrbnici i posjetitelji ulaze u Školu isključivo uz prethodnu najavu ili poziv od strane Škole te uz upis u evidencijsku knjigu i predočenje osobne iskaznice. 
(5) O dolasku roditelja u dogovorenom terminu prethodno je potrebno obavijestiti radnika koji dežura i nadzire ulaz Škole.  
(6) Prethodna najava roditelja/skrbnika i drugih posjetitelja prije dolaska u Školu je obvezna, osim u opravdanim i hitnim slučajevima kada je moguć ulazak u Školu prema odobrenju ravnatelja ili ovlaštene osobe od strane ravnatelja. 
(7) Tijekom malog odmora učenicima nije dopušteno napuštanje Škole.
(8) Tijekom velikog odmora učenicima nije dopušten izlazak izvan vanjskih prostora Škole.
(9) Razrednici su obvezni informirati učenike i njihove roditelje/skrbnike o pravilima ulaska i izlaska iz Škole.

Članak 8.
(1) Radnik Škole koji dežura na glavnom ulazu obavezan je provjeriti identitet osobe koja ulazi u Školu uvidom u osobnu iskaznicu ili drugi odgovarajući dokument s fotografijom osobe.
(2) Osobi koja to odbije neće se dopustiti ulazak u Školu. 
(3) Svi posjetitelji, koji nisu radnici ili učenici Škole, bit će evidentirani te u pratnji radnika Škole upućeni na dogovoreno mjesto i na isti način ispraćeni iz Škole. 
(4) U slučaju održavanja roditeljskog sastanka, nakon što su roditelji evidentirani na glavnom ulazu, razrednik će roditelje dočekati te ih odvesti u učionicu, a nakon završetka roditeljskog sastanka razrednik prati roditelje do izlaza.

Članak 9.
(1) Za vrijeme radnog vremena u Školi poslove dežurstva s učenicima obavljaju učitelji u skladu s odlukom o tjednom i godišnjem zaduženju kao i ostale poslove koji proizlaze iz neposrednog odgojno-obrazovnog rada. 
(2) Mjesto, trajanje i raspored dežurstava s učenicima određuje ravnatelj.
(3) Raspored dežurstava učitelja određuje ravnatelj škole, a objavljuje se na oglasnoj ploči Škole. 



					Članak 10.
(1)Radi održavanja reda u Školi prije početka nastave i drugih oblika odgojno-obrazovnog rada, u vrijeme trajanja školskih odmora i nakon završetka nastave u Školi dežuraju učitelji.
(2)Dužnosti dežurnog učitelja:
-dežurstvo počinje 10 minuta prije prvog sata i traje do zadnjeg sata nastave prema rasporedu u smjeni te se produžuje za 10 minuta za ispraćaj učenika kućama
-nakon zadnjeg sata dežurni učitelj prati učenike iz škole i/ili na prijevoz prema mjestu stanovanja
-dežurni učitelji dužni su osigurati red i disciplinu za vrijeme odmora, a naročito za vrijeme primanja užine
-u slučaju odsutnosti bilo kojeg učitelja, dežurni učitelji su dužni o tome obavijestiti ravnatelja škole, a ako njega nema, dužni su zaposliti učenike tihim radom
-dežurni učitelji su odgovorni za sve što se dogodi u školi za vrijeme njihova dežurstva, a eventualno počinjenu materijalnu štetu dužni su odmah prijaviti u tajništvo škole
-dežurni učitelji uzimaju užinu po završetku dežurstva
-učitelji tjelesne i zdravstvene kulture odgovorni su za ispravnost sportskih rekvizita i sigurnost sportskih terena. (U slučaju primijećenih neispravnosti potrebno ih je odmah prijaviti u tajništvo škole.)
-odsutnog dežurnog učitelja zamjenjuje učitelj koji ga zamjenjuje na nastavi

Članak 11.
(1)Osim dežurstva iz članka 9. ovog Pravilnika, poslove dežurstva prema potrebi obavlja i tehničko osoblje prema odluci ravnatelja kojom se određuju mjesto, način, trajanje i raspored dežurstva. 

Članak 12.
(1)Na oglasnoj ploči Škole i drugom vidljivom mjestu u Školi istaknuti su telefonski brojevi policije, vatrogasaca, hitne pomoći i Područne službe civilne zaštite Čakovec.	

Članak 13.
(1) Radnik školske ustanove koji je zadužen za poslove nadzora ulaza u prostore Škole, radi zaštite sigurnosti, može izvršiti sigurnosne preglede učenika i njihovih predmeta (odjeća, torba i dr.) te drugih osoba koje ulaze u Školu i njihovih predmeta (torbe i dr.). 
(2) Predmeti kojima bi se mogla izazvati ozljeda ili drugi nezakoniti predmeti privremeno će se zadržati, a o njihovu pronalasku obavijestit će se ravnatelja, stručne službe, roditelje/skrbnike i policiju kada su ispunjeni uvjeti za policijsko postupanje.	
(3) Po potrebi, sigurnosni pregled učenika i njihovih predmeta mogu provoditi i odgojno-obrazovni radnici tijekom održavanja nastave. 
(4) Osobama koje ne dopuštaju obavljanje pregleda, neće se dopustiti ulazak u Školu. 

Članak 14.
(1) U slučaju uočavanja neuobičajenog ponašanja osoba u prostorima Škole, dežurni radnici dužni su o tome odmah obavijestiti ravnatelja ili osobu koju za to ovlasti ravnatelj. 
(2) U slučaju uočavanja protupravnog ponašanja ili ponašanja kojim se ugrožava sigurnost osoba u prostorima Škole, žurno će se o tome obavijestiti i policija.

Članak 15.
(1) Školski sigurnosni tim sastavljen od ravnatelja, pedagoga/psihologa, učitelja i drugih radnika te predstavnika roditelja, na redovitim sastancima analizira potencijalne sigurnosne prijetnje i evaluaciju mjera. 
(2) Školski sigurnosni tim iz stavka 1. ovoga članka može na sastanke pozvati predstavnike osnivača, policije, civilne zaštite, socijalnog rada, zdravstva i druge relevantne dionike.			

III. PRAVILA PONAŠANJA U PROSTORIJAMA ŠKOLE, UNUTARNJEM I VANJSKOM PROSTORU TE DOLAZAK I BORAVAK UČENIKA U ŠKOLI

Članak 16.
(1)Radnici i učenici Škole dužni su kulturno se odnositi prema roditeljima i drugim osobama koje borave u Školi.

Članak 17.
(1)U prostoru škole i na drugim mjestima u kojima se odvija odgojno-obrazovni rad zabranjeno je:
- promidžba i prodaja proizvoda koji nisu u skladu s ciljevima odgoja i obrazovanja 
- unošenje i konzumiranje nikotinskih proizvoda (uključujući električne cigarete, nikotinske vrećice i slične proizvode) 
- unošenje i konzumiranje lijekova i drugih bioloških supstanci bez odobrenja ravnatelja, stručne službe ili učitelja 
- pisanje po zidovima, klupama i inventaru Škole te svi drugi oblici namjernog i grubog oštećivanja i uništavanja inventara i opreme u učionicama, specijaliziranim učionicama i kabinetima (uništavanje računala i druge IKT opreme, didaktička sredstva i sl.), kao i stolarije i sanitarnih prostora 
- bacanje papira, konzumiranje i bacanje žvakaćih guma i sl. izvan koševa za otpatke 
- unošenje tekućina zapremnine veće od 0,5 litara, unošenje i konzumiranje alkohola, energetskih pića, narkotičkih sredstava, psihoaktivnih tvari i sl., kao i dolazak u školu pod utjecajem istih 
- unošenje oružja, pirotehničkih sredstava, opreme i uređaja koji mogu ugroziti sigurnost učenika i radnika Škole te izazvati požar, eksploziju ili ozljede 
- unošenje oštrih predmeta koji mogu izazvati ozljedu (nožići, odvijači, britvice i sl.), osim potrebnog nastavnog pribora 
- kartanje, klađenje, kockanje i druge igre na sreću koje za cilj imaju ostvarivanje materijalne dobiti
- unošenje tiskovina nepoćudnog sadržaja 
- bez odobrenja ravnatelja dovoditi u Školu učenike druge škole i druge osobe
- dovođenje životinja u prostorije i okoliš Škole 
- svi oblici verbalnog, psihičkog i fizičkog nasilja i drugi oblici neprimjerenog ponašanja
- korištenje mobitela te korištenje uređaja za neovlašteno snimanje i fotografiranje u školskom prostoru 
- uzimanje tudih osobnih predmeta, stvari ili novca 
- zlouporaba osobnih podataka i krivotvorenje dokumenata 
- korištenje ili stavljanje u pogon pomične rampe za invalide bez odobrenja 
-činiti radnje koje ugrožavaju prava i sigurnost učenika i zaposlenika Škole


 (2) Učenicima koji se ponašaju neprihvatljivo te krše odredbe iz stavka 1. ovoga članka, izriču se pedagoške mjere, odnosno postupa se sukladno Pravilniku o kriterijima za izricanje pedagoških mjera.

Članak 18.
(1) U Školi je svakome zabranjeno izražavanje diskriminacije na osnovi rase, etničke pripadnosti, boje kože, spola, jezika, vjere, političkog ili drugog uvjerenja, nacionalnog ili socijalnog podrijetla, imovnog stanja, članstva u građanskim udrugama, obrazovanja, društvenog položaja, bračnog ili obiteljskog statusa, dobi, zdravstvenog stanja, invaliditeta, genetskog nasljeđa, rodnog identiteta, izražavanja ili spolne orijentacije. 
(2) U Školi je zabranjen svaki oblik nasilja, izražavanja neprijateljstva, nesnošljivosti ili drugog neprimjerenog ponašanja. 
(3) Osobe koje se ponašaju suprotno stavcima 1. i 2. ovoga članka treba upozoriti na neprimjerena ponašanja i zamoliti ih da napuste prostor Škole. U slučaju da ne postupe tako, treba pozvati policiju.
(4) Učenicima koji se ponašaju suprotno stavcima 1. i 2. ovoga članka izriču se pedagoške mjere odnosno postupa se u skladu s propisima.


					Članak 19.
(1)Zaposlenici i učenici obvezni su sredstva Škole koja su im stavljena na raspolaganje racionalno koristiti. 
(2)U svrhu zaštite imovine i sigurnosti boravka u Školi, svaki uočeni kvar na instalacijama električne struje, vodovoda ili grijanja te druga oštećenja nepokretne imovine obvezni su odmah prijaviti domaru Škole.

					Članak 20.
(1)Bez odobrenja ravnatelja ili drugih zaposlenika Škole, učenicima je zabranjeno u Školu dovoditi strane osobe.
(2)Svim osobama (zaposlenicima, učenicima, strankama) u prostorije i okoliš Škole zabranjeno je dovoditi životinje.

					Članak 21.
(1)Pomoćno i tehničko osoblje zaduženo je za otključavanje i zaključavanje ulaznih vrata Škole, obavezno je prije zaključavanja ulaznih vrata Škole na kraju radnog dana provjeriti jesu li ugašena sva rasvjetna tijela, zatvoreni prozori i zaključana vrata svih prostorija Škole.
IV.PRAVA I OBVEZE UČENIKA

					Članak 22.
(1)Učenik ima prava i dužnosti utvrđene zakonima, pravilnicima, Statutom Škole i ovim Pravilnikom.
(2)Pored tih prava i dužnosti, učenik je obvezan:
-izvršavati naloge učitelja, razrednika, stručnog suradnika i ravnatelja Škole
-u Školi, na javnom mjestu, u međusobnim odnosima sa zaposlenicima Škole, učenicima i drugim osobama, postupati i ponašati se prema pravilima lijepog ponašanja i kulturnog ophođenja
-u Školu dolaziti dolično i uredno odjeven. Zabranjeno je nositi izazovnu, prozirnu i jako rasparanu odjeću, odjeću uskih naramenica i otvorenih leđa, otvorenog dekoltea i neprimjerene dužine, kao ni bilo koju odjeću s uvredljivim i nepristojnim natpisima, slikama i znakovima
-u miru pričekati učitelja pred učionicom i u njegovoj pratnji ući u učionicu
-pri ulasku i izlasku iz Škole ili učionica za vrijeme malih i velikih odmora, učenici su dužni kretati se na način da ne ugrožavaju svoju i tuđu sigurnost (ne trčati, gurati se, penjati se po ogradama i sl.)
-nakon završetka nastave ili drugog oblika odgojno-obrazovnog rada napustiti prostore Škole u vremenu od 10 minuta 
-učenici koji nisu polaznici izborne nastave ili oni koji čekaju na izvannastavnu aktivnost, za vrijeme čekanja borave isključivo u knjižnici ili prizemlju kod ulaza u školu
-pridržavati se naloženih mjera zaštite od požara
-pridržavati se naloženih higijenskih mjera i redovito održavati osobnu higijenu
-prijavljivati nasilno ponašanje dežurnim učiteljima i drugim zaposlenicima Škole
-koristiti se školskom imovinom i istu čuvati.

					
Članak 23.
(1)Učenici su obvezni dolaziti u Školu najmanje 5 minuta prije početka nastave i drugih oblika odgojno-obrazovnog rada, osim učenika putnika iz Donjeg Mihaljevca koji na nastavu dolaze organiziranim prijevozom.
(2)Prilikom ulaska u Školu učenici su dužni na otiraču ispred školskih vrata očistiti svoju obuću, a zatim se preobuti u školske papuče ili prikladnu obuću. Učenici odlažu svoju obuću i odjeću u garderobne ormariće. Učenicima je dodijeljen garderobni ormarić s određenim rednim brojem i serijskim brojem ključa. Učenici koji su zadužili ključ ormarića svaki izgubljeni ključ prijavljuju svojim razrednicima i plaćaju cijenu izrade novog ključa. Učenici koji nisu zadužili ključ garderobnog ormarića sami su odgovorni za svoje stvari. 
(3)Za nastavu TZK učenik mora imati odgovarajuću odjeću – sportske hlače, bijelu majicu i čistu sportsku obuću. 
(4)U školsku sportsku dvoranu i garderobu učenici ulaze isključivo uz dopuštenje učitelja koji vodi brigu o urednosti garderobe. 

	
					Članak 24.
(1)Tijekom nastavnog procesa učenicima nije dopušteno dovikivati se, zadirkivati, prepirati se, šaptati i šetati po razredu ili na drugi način ometati nastavni proces.
(2)Nakon završetka nastave i drugih oblika odgojno-obrazovnog rada, učenici su dužni ostaviti čiste i uredne školske klupe, odnosno stolove i stolice te drugi inventar i obrisati školsku ploču.
(3)Interaktivni ekran, računalo (stolno i prijenosno) u vrijeme boravka u školi, učenik može koristiti samo uz prisustvo učitelja.
(4)Predmetni učitelj otvara vrata učionice svog razreda prije početka nastave te je nakon završetka zaključava. 
(5)Pri napuštanju učionice učenici su dužni pokupiti svoje stvari.

					Članak 25.
(1)Za vrijeme odvijanja nastave i ostalih oblika odgojno-obrazovnih sadržaja, na postavljena pitanja učenik se javlja dizanjem ruke, a prozivkom učitelja učenik ustaje i odgovora.
(2)Učenik se javlja dizanjem ruke i u slučaju kada želi nešto pitati ili priopćiti učitelju.
(3)Nije pristojno upadati u riječ učitelju i drugim učenicima od strane učenika.
(4)Učenici ne smiju samovoljno mijenjati mjesta sjedenja u razredu. Mjesto sjedenja na početku nastavne godine određuje razrednik ili predmetni učitelj prema dogovoru s razrednikom. 

					Članak 26.
(1)Ako učenik smatra da su na bilo koji način povrijeđena njegova prava, može to pristojno priopćiti učitelju, razredniku, dežurnom učitelju ili stručnoj službi Škole.
(2)Nije dopušteno učenicima da sami rješavaju međusobne odnose fizičkim obračunom, prijetnjama, uvredama riječima, širenjem neistina, ismijavanjem i sl.

					Članak 27.
(1)Učenicima za vrijeme nastave i drugih oblika odgojno-obrazovnih aktivnosti nije dozvoljeno napuštati prostor Škole bez odobrenja razrednika ili dežurnog učitelja.
(2)Nije dozvoljeno kažnjavanje učenika udaljavanjem s nastave.

					Članak 28.
(1)Učenici imaju pravo na velike i male odmore između nastavnih sati.
(2)Trajanje odmora između nastavnih sati određuje Učiteljsko vijeće na početku školske godine.
(3)Zbog sigurnosti učenika tijekom boravka u Školi za vrijeme malih odmora nije dozvoljeno napuštanje školske zgrade, a za vrijeme velikih odmora učenici mogu boraviti u vanjskom dijelu školskog prostora u prisustvu dežurnog učitelja. 

					Članak 29.
(1)Kalendar rada Škole te organizacija nastave i smjene utvrđuju se Godišnjim planom i programom rada škole za svaku školsku godinu.
(2)Učenici i njihovi roditelji/skrbnici obvezni su poštivati odredbe iz stavka 1. ovog članka.


					Članak 30.
(1)Tijekom boravka u Školi učenicima nije dopušteno korištenje mobilnih telefona, pametnih satova i drugih tehničkih uređaja za komunikaciju.
(2)Radi neometanog odvijanja nastave mobilni telefoni i drugi tehnički uređaji moraju biti isključeni i spremljeni u učeničku torbu.
(3)Iznimno i u hitnim slučajevima, uz odobrenje učitelja, stručnog suradnika ili ravnatelja Škole, učenik može koristiti mobilni telefon ili drugi tehnički uređaj za komunikaciju.

					Članak 31.
(1)U prostorima Škole učenicima nije dopušteno korištenje mobilnih telefona ili drugih tehničkih uređaja u svrhu neovlaštenog
-audiosnimanja
-videosnimanja
-fotografiranja.
(2)Od odredbi stavka 1. ovog članka izuzeti su učenici koji navedene radnje obavljaju tijekom nastave i drugih odgojno-obrazovnih sadržaja pod stručnim vodstvom učitelja.
(3)Svako neovlašteno snimanje i fotografiranje predstavlja teže kršenje ovog Pravilnika te važećih zakona Republike Hrvatske.

					Članak 32.
(1)U slučaju kršenja odredbi članka 30. i 31. ovog Pravilnika, učitelj, razrednik, stručni suradnik ili zaposlenik Škole imaju pravo privremeno zadržati mobilni telefon ili drugi tehnički uređaj do dolaska roditelja/skrbnika učenika.
(2)Razrednik je obvezan o poduzetoj radnji u najkraćem mogućem roku obavijestiti roditelja/skrbnika te ga pozvati da preuzme mobilni telefon ili drugi tehnički uređaj.
(3)Mobilni telefon ili drugi tehnički uređaj do dolaska roditelja pohranjuje se u tajništvu Škole.
(4)Razrednik prilikom razgovora s roditeljima/skrbnicima upozorava ih na kršenje ovog Pravilnika i moguće posljedice koje iz toga proizlaze.


					Članak 33.
(1)Učenicima se ne preporuča unošenje vrijednih predmeta u prostore Škole.
(2)Za vrijeme boravka u Školi učenici su obvezni odgovorno skrbiti o svojim stvarima.
Škola nije odgovorna za nestanak vrijednih i ostalih predmeta te novca učenika za vrijeme boravka u Školi.
(3)Za izgubljene predmete u Školi učenici se obraćaju dežurnom učitelju ili razredniku svog razrednog odjela.


					Članak 34.
(1)Školsku knjižnicu učenici koriste prema utvrđenom rasporedu.
(2)Raspored se objavljuje na ulazu u knjižnicu.
(3)Učenici su obvezni posuđene knjige čuvati, pažljivo ih koristiti i vratiti u utvrđenom roku neoštećene, odnosno u stanju u kojem su preuzete.

					Članak 35.
(1)Učenici su obvezni čuvati računala i drugu računalnu opremu za vrijeme boravka u informatičkoj učionici i ostalim prostorima Škole.
(2)Učenicima nije dozvoljeno korištenje računala na način koji bi oštetio programski dio računala.
(3)Prilikom korištenja računala te mrežnih resursa Škole (lokalne mreže i interneta) učenici su obvezni ponašati se u skladu s odredbama ovog Pravilnika.
(4)Učenicima prilikom korištenja resursa Škole nije dozvoljeno slati poruke nepoćudnog sadržaja putem elektronske pošte, komunicirati putem chat-a s drugim osobama na način neprimjeren dobi učenika, pregledavati usluge i sadržaje World Wide Weba neprimjerene njihovom uzrastu.
(5)Učenik koji se ne pridržava odredaba ovog članka teže krši kućni red.

					Članak 36.
(1)Škola ima organiziranu prehranu učenika u školskoj blagovaonici, a obroci se pripremaju u školskoj kuhinji.
(2)Svi učenici mogu koristiti usluge školske kuhinje. Učenici koji koriste usluge školske kuhinje obvezni su ući u školsku blagovaonicu u utvrđeno vrijeme.
(3)Prije ulaska u blagovaonicu učenik je dužan oprati ruke. 
(4)Nakon ulaska učenika u školsku blagovaonicu, učenik uzima obrok s pulta te blaguje prema pravilima lijepog ponašanja.
(5)Nakon završenog obroka učenik je dužan pribor za jelo odložiti na odgovarajuće mjesto.
(6) Zabranjeno je iznošenje jela i pića iz blagovaonice.
(6)Za red u školskoj blagovaonici odgovorni su učitelji dežurni učitelji.



V.ORGANIZACIJA RADA

					Članak 37.
(1)Radno vrijeme škole je od 6,00 do 22,00 sata. Subotom i nedjeljom, praznikom i blagdanom, škola ne radi, osim u iznimnim slučajevima. 
(2)Zaposlenici Škole obvezni su dolaziti na posao i odlaziti s posla u vrijeme utvrđeno odlukom ravnatelja Škole o rasporedu radnog vremena, kako bi se nastava i ostali poslovi mogli uredno obavljati.
(3)Radno vrijeme učitelja utvrđeno je rasporedom sati koje se donosi na početku školske godine te izmjenama i dopunama u rasporedu sati koje se donose tijekom školske godine.
(4)Svaki učitelj obvezan je svakodnevno prije odlaska s radnog mjesta informirati se na oglasnoj ploči u zbornici Škole o eventualnim izmjenama  rasporeda sati, zamjenama odsutnih kolega ili o drugim važnim obavijestima u vezi s organizacijom nastave.
(45Ravnatelj može odrediti i drukčiji raspored sati ili raspored rada, ako je potrebno radi pravovremenog obavljanja posla i nesmetanog odvijanja nastavnog procesa.
(5)U slučaju postupanja suprotnog stavku 2., 3. i 4. ovog članka, zaposlenik čini težu povredu radne dužnosti.

					Članak 38.
(1)Zaposlenici Škole obvezni su poslove svog radnog mjesta i druge povjerene im zadatke obavljati savjesno, pridržavajući se zakona i propisa te općih akata Škole kao i Godišnjeg plana i programa rada Škole.

					Članak 39. 
(1)Učitelji su obvezni uredno voditi e-dnevnik i drugu pedagošku dokumentaciju sukladno važećim zakonskim propisima.
(2)Nije dopušteno iznošenje Matične knjige učenika izvan Škole.

					Članak 40.
(1)Učiteljima nije dopušteno korištenje mobilnih telefona i ostalih tehničkih naprava koje mogu ometati odvijanje nastave, drugih oblika odgojno-obrazovnog rada ili održavanje stručnih tijela Škole (Razredna vijeća, Učiteljska vijeća, stručni aktivi, ispitne komisije i sl.), osim u svrhu prijave u e-dnevnik.
	


VI. PRAVILA MEĐUSOBNIH ODNOSA UČENIKA 

					Članak 41.
(1)U međusobnim odnosima učenici su obvezni ponašati se pristojno, pazeći na vlastito dostojanstvo i dostojanstvo drugog učenika, čuvajući osobni ugled drugog učenika te ugled Škole, pružati pomoć drugome i prihvatiti pruženu pomoć, uvažavati i poštivati drugog.
(2)U međusobnim odnosima učenici: 
- trebaju se ponašati kulturno i prijateljski prema drugim učenicima Škole, trebaju pružati pomoć i dati primjeren savjet drugim učenicima u skladu s njihovim mogućnostima, 
- dužni su omogućiti drugim učenicima iznošenje svog mišljenja, 
- trebaju informirati druge učenike o događajima u Školi, 
- ne smiju ometati druge učenike u učenju i praćenju nastave, 
- trebaju poštovati spolnu ravnopravnost i druge različitosti.
(3)Međusobne sporove učenici ne smiju rješavati svađom i fizičkim obračunom, uvredama, širenjem neistina i slično. U slučaju međusobnog spora, učenici su dužni zatražiti pomoć razrednika, predmetnog učitelja ili stručnog suradnika.
(4)U komunikaciji nije dopušteno vrijeđanje, omalovažavanje, psovanje, ismijavanje i sl.
(5)Za vrijeme razgovora nepristojno je držati ruke u džepu ili žvakati. Nepristojno je i zabranjeno držati kapuljaču na glavi tijekom nastave i tijekom boravka u školi. 
(6)Učenici su dužni kulturno se odnositi prema svim zaposlenicima škole te prema poznatim i nepoznatim osobama i pozdraviti radnike škole u unutarnjem i vanjskom školskom prostoru. 


					Članak 42.
(1)Učenici su obvezni redovito pohađati nastavu i druge odgojno-obrazovne aktivnosti prema prije utvrđenom rasporedu.
(2)Učitelji su obvezni evidentirati svaki izostanak učenika s nastave ili drugih odgojno-obrazovnih aktivnosti.
(3)Razrednik je obvezan u e-Dnevniku rada prikazati sve sate izostanka učenika i o tome obavijestiti roditelje/skrbnike na informacijama za roditelje.

					Članak 43.
(1)Učeniku, skupini učenika, razrednom odjeljenju ili obrazovnoj skupini koja ispunjava dužnosti i obveze propisane ovim Pravilnikom, može se izreći pohvala i dodijeliti nagrada.
(2)Učeniku koji ne ispunjava svoje dužnosti i obveze propisane ovim Pravilnikom, može se izreći pedagoška mjera zbog lakšeg ili težeg kršenja kućnog reda.

					Članak 44.
(1)Učenik ima pravo na sigurnost i zaštićenost u Školi.
(2)Zaštita i sigurnost u Školi provode se putem dežurstava učitelja i ostalih zaposlenika te alarmnog sustava.

					Članak 45.
(1)U slučaju saznanja o mogućoj ugrozi sigurnosti učenici trebaju potražiti pomoć učitelja, razrednika, dežurnih učitelja, stručne službe ili ravnatelja Škole, koji su obvezni postupati po Protokolu o postupanju u slučaju nasilja među djecom i mladima i po Protokolu o postupanju u slučaju nasilja u obitelji.


VII.RODITELJI/SRBNICI UČENIKA

					Članak 46.
(1)Roditelji/skrbnici učenika obvezni su prisustvovati roditeljskim sastancima koje za njih organizira razrednik, odnosno razredni učitelji ili Učiteljsko vijeće za sve roditelje učenika Škole.

					Članak 47.
(1)Dužnost je roditelja/skrbnika da se redovito informiraju o učenju i vladanju učenika tijekom nastavne godine putem informacija za roditelje.
(2)Raspored informacija za roditelje/skrbnike objavljen je na mrežnoj stranici Škole.
(3)Roditelji/skrbnici mogu razgovarati s učiteljima u vrijeme informacija ili u vrijeme koje odredi razrednik, predmetni učitelj ili stručni suradnik uz prethodnu najavu ili na poziv od strane Škole. 
(4)Radi izvještavanja o ponašanju, radu te uspjehu učenika, roditelji/skrbnici učenika mogu biti pozvani izvan određenog vremena na informacije za roditelje na poziv razrednika, razrednog ili drugog učitelja, stručnog suradnika ili ravnatelja Škole.




					Članak 48.
(1)Ako roditelj/skrbnik učenika dolazi u Školu radi traženja odgovarajućih informacija od strane razrednika ili učitelja izvan odredbi članka 47., ne može ostvariti to pravo ako je učitelj  na nastavi ili drugim oblicima odgojno-obrazovnog rada te sjednicama stručnih tijela Škole.

					Članak 49.
(1)Suradnja roditelja/skrbnika učenika i Škole odnosno učitelja i roditelja/skrbnika učenika obvezna je tijekom cijele školske godine, a odvija se na način kojim se osigurava i stalna veza roditelja učenika i Škole.

VIII. PRAVILA SPORTSKE DVORANE

Članak 50.
(1)Sportska dvorana Škole koristi se prema rasporedu sati za redovite korisnike, odnosno rasporedu korištenja dvorane za vanjske korisnike. Raspored korištenja dvorane usuglašuje se između Osnovne škole Sveta Marija i svih vanjskih korisnika.
(2)Radno vrijeme dvorane za korisnike je radnim danom od 8,00 do 21,00 sati i može se koristiti samo unutar utvrđenog radnog vremena. 
(3)Sva međusobna prava i obveze između Osnovne škole Sveta Marija i svih korisnika dvorane regulirana su Ugovorom o korištenju sportske dvorane.

Članak 51.
(1)Redovni korisnici dvorane su u terminima, a prema rasporedu sati, učenici Škole u redovitoj nastavi i Školsko sportsko društvo prema utvrđenom rasporedu. Vanjski korisnici dvorane su svi sportski klubovi, udruge i rekreativci prema utvrđenom rasporedu korištenja dvorane. (2)Nastava se odvija u vremenu od 8,00 do 14,50 sati, a ostali korisnici dvoranu mogu koristiti izvan nastave u prethodno dogovorenim terminima. 

Članak 52.
(1)U dvoranu se ne može ulaziti bez učitelja TZK, učitelja razredne nastave odnosno trenera ili voditelja rekreacije kojima dežurna osoba škole dopušta ulaz te osigurava izlaz iz dvorane. (2)Korisnici dvorane mogu boraviti u svlačionici najranije 10 minuta prije i 15 minuta poslije termina korištenja.
(3)U svlačionicu se ulazi u uobičajenoj odjeći i obući. U dvoranu se ulazi samo u čistoj sportskoj obući i odjeći namijenjenoj isključivo za boravak u sportskoj dvorani. Brigu o čistoći obuće vode učitelji TZK, učitelji razredne nastave, treneri, voditelji rekreacije i odgovorna osoba škole u sportskoj dvorani. U slučaju ne poštivanja navedenih uvjeta za ulazak u dvoranu, odgovorna osoba Škole pismeno evidentira ne pridržavanje kućnog reda dvorane. 


Članak 53.
(1)U svlačionice i dvoranu mogu ulaziti samo aktivni korisnici termina tj. učitelji TZK, učitelji razredne nastave, odnosno treneri ili voditelji rekreacije te njihove grupe i to bez neaktivne pratnje.
(2)Dolaske u ugovorenim terminima, te broj korisnika evidentira odgovorna osoba škole u sportskoj dvorani u knjigu evidencije. 
(3)Sve sprave i opremu potrebno je pažljivo koristiti samo u svrhe za koje su namijenjene te ih nakon korištenja vratiti na odgovarajuće mjesto. 
(4)Škola je dužna korisnicima osigurati čistu dvoranu, svlačionice s tuševima, WC-e i drugi prostor prema dogovoru i higijenskoj regulativi.
(5) Korisnici dvorane dužni su održavati red i čistoću u dvorani i oko dvorane, u svlačionicama, tuševima i sanitarnim prostorima.
(6) Za novac i ostale vrijednosti ostavljene u svlačionicama i dvorani odgovorna osoba Škole ne odgovara.

Članak 54.
(1)U dvorani, svlačionicama i u svim ostalim prostorima dvorane zabranjeno je pušenje i unošenje hrane i pića. U objekt nije dozvoljeno unošenje prijevoznih sredstava (bicikla, skateboarda, romobila, rola) kao ni kućnih ljubimaca. Nije dozvoljeno korištenje rekvizita, sredstava i pomagala koji bi mogli oštetiti i unerediti dvoranu. U prostore dvorane zabranjeno je unošenje i bacanje žvakaćih guma, papira, vrećica i slično izvan koševa za otpatke. Zabranjeno je pisanje i lijepljenje obavijesti po zidovima i vratima dvorane.


Članak 55.
(1)Za izvanredno korištenje dvorane (utakmice vikendom i druge manifestacije) potencijalni korisnik dužan je obratiti se najmanje sedam (7) dana prije namjeravanog korištenja dvorane, u tajništvo, odnosno ravnatelju Škole. Objekt se može koristiti tek nakon dogovora s ravnateljem Škole, odnosno potpisivanjem Ugovora o korištenju. 
(2)Korisnici dvorane ne mogu svoje termine ustupati drugim korisnicima, niti koristiti dvoranu u druge svrhe koje nisu prethodno dogovorene. Korisnici dvorane u vrijeme ugovorenih termina ne mogu održavati treninge niti utakmice s drugim klubovima bez posebnog odobrenja škole. 
(3)Ulaz u dvoranu kontrolira odgovorna osoba Škole koja se ujedno brine o poštivanju Pravila sportske dvorane. 
(4)Učitelji TZK, učitelji razredne nastave odnosno treneri ili voditelji rekreacije odgovorni su za pridržavanje Pravila. U slučaju kršenja Pravila i učinjene štete odgovorna osoba Škole odmah pismeno evidentira te obavještava ravnatelja Škole. Učinjenu materijalnu štetu zbog nepravilnog korištenja objekta i nepoštivanja Pravila, korisnici su dužni nadoknaditi školi.

Članak 56.
(1)Učitelji TZK, učitelji razredne nastave, treneri i svi voditelji aktivnosti koje se održavaju u dvorani nemaju pravo naređivati odgovornoj osobi Škole u bilo kojem vidu. Odgovorna osoba Škole za provođenje svoje radne obveze odgovara isključivo ravnatelju Škole.
(2)Međusobni odnosi korisnika dvorane i odgovorne osobe moraju biti korektni. 




Članak 57.
(1)Kabineti u sportskoj dvorani namijenjeni su isključivo za korištenje učiteljima TZK i učiteljima razredne nastave. Spremište rekvizita, sprava i pomagala namijenjeno je učiteljima TZK i učiteljima razredne nastave. 
(2)Neovlaštenim osobama zabranjen je ulaz u kabinete bez dozvole učitelja TZK.

IX.ODNOS PREMA IMOVINI ŠKOLE

					Članak 58.
(1)Zaposlenici, učenici i drugi korisnici usluga Škole, obvezni su sve prostore škole držati urednima, a opremu i namještaj pažljivo koristiti.
(2)Posebnu pažnju treba obratiti na urednost i čistoću u Školi, njenim unutarnjim i vanjskim prostorima.
(3)Za čistoću, urednost i estetski izgled prostora Škole skrbe svi zaposlenici i učenici Škole.
(4)Štetu koju pojedinac namjerno ili grubom nepažnjom prouzroči, obvezan je nadoknaditi u iznosu stvarne cijene za njeno dovođenje u prethodno stanje.

Članak 59.
(1) U Školu je učenicima preporučeno ne donositi novac kao i nepotrebne skupocjene osobne stvari, kao što je nakit, mobitel, smartphone, pametan sat i sl. jer Škola ne odgovara za nestanak istih. 

Članak 60.
(1) Štetu na prostorima, uređajima, knjižnoj gradi i cjelokupnoj opremi Škole počinitelj je dužan nadoknaditi u iznosu tržišne cijene za njeno dovođenje u prethodno stanje. 
(2) O nanošenju štete odgovorne osobe u Školi izvješćuju roditelje ili staratelje učenika s kojima dogovaraju način nadoknade štete. 

X.KRŠENJE KUĆNOG REDA

					Članak 61.
(1)Postupanje prema odredbama ovog Pravilnika sastavni je dio radnih obveza zaposlenika i učenika Škole te ostalih osoba koje borave u Školi.
(2)Zaposlenik Škole krši kućni red ako ne izvrši dužnosti i obveze utvrđene ovim Pravilnikom.
(3)Učenicima koji  krše odredbe kućnog reda bit će izrečena pedagoška mjera utvrđena Statutom Škole i Pravilnikom o pedagoškim mjerama.

Clanak 63

(1)2a e pojdinh oddbiavog Pravilnika aditan e Skolki odbor.

Clansk 64,
(10w Praviik s 4 sag osmog dana od danacave a oo ploi kol

Clanak 6.
(1 Danom st snag ovos Prailikapresae vzt Praink o uénom rdu 04 28
o 2015, (KLASA: 011-0319:01, URBROJ: 2109-44-19-01-6) Lomjene rainika o
Kutnom d od 19, isjka 2021, (KLASA: O11.0321.01, URBROY: 2109-4421.01-1).

Prsdecicn Skolskog odbrs:
Marta el prot

T— Sulle

URBROJ: 2109-4426.01-1

Uiorde s da e ova Pravisk objavje n oglasn loi Skole dana 0. o2fka 2026,
stupoje s snago . e 2026, godine.

RAVNATELICA:
Gorans SavorsPeer,prof.





